Държавен вестник, бр. 103, 2003 г., стр. 36

С Т Р .  36
Д Ъ Р Ж А В Е Н   В Е С Т Н И К
Б Р О Й  103
(3) Лесозащитните станции изпращат на РУГ
коригирано сведение за обектите, предвидени
за борба по ДЛ, ДДивС и по собственост на
горите, включително вида и необходимите ко-
личества препарати, в срок до 1 март (приложе-
ние № 16).
(4) Годишната прогноза и сведенията към
нея се представят в определените срокове и на
магнитен носител.
Чл. 37. (1) Краткосрочната прогноза се из-
готвя за период, по-малък от година.
(2) Краткосрочната прогноза се изготвя от
лесозащитните станции и предвижда развитие-
то на вредителя или болестта в определен ста-
дий, популационната плътност, разпростране-
нието, степента на нападение и на вредност.
Чл. 38. (1) Многогодишната прогноза се из-
готвя за период, по-дълъг от година, и предс-
казва основните тенденции в развитието на на-
секомните вредители, болестите и други повре-
ди и промените в здравословното състояние на
горите. Изработва се с участието на специалис-
ти от институти, университети, други структу-
ри и специализирани териториални звена.
(2) Многогодишната прогноза се изготвя по
данни от:
1. екологичния и лесопатологичния мони-
торинг на горските екосистеми и стационарни-
те обекти;
2. годишните и краткосрочните прогнози и
отчети на лесозащитните станции;
3. експертизи за здравословното състояние
на горите;
4. дендрохронологични анализи и научни
изследвания на каламитети и епифитотии;
5. изследвания на климата.
Г л а в а  ч е т в ъ р т а
МЕТОДИ ЗА ЗАЩИТА НА ГОРИТЕ
Раздел I
Профилактика и карантина
Чл. 39. (1) Профилактичните мероприятия
са система от дейности и правила—лесовъдски,
агротехнически и биологични, осигуряващи
предпазване, ограничаване и предотвратяване
на появата и развитието на вредители, болести
и други повреди.
(2) Профилактичните мероприятия се осъ-
ществяват от собствениците на гори и се конт-
ролират от НУГ и неговите структури и специ-
ализирани териториални звена и включват:
1. правилна агротехника и технология при
обработката на почвата и отглеждането на
фиданките;
2. използване на здрав и стандартен посевен
и посадъчен материал;
3. проверка и установяване на здравословно-
то състояние на посадъчните материали в гор-
ските разсадници от лесозащитните станции;
резултатите се отразяват в протокол по обра-
зец (приложение № 17);
4. правилно съхраняване, опаковане и пре-
возване на фиданките;
5. редовно и навременно отглеждане на кул-
турите;
6. селскостопанско ползване от 3 до 5 години
на площи, заразени с пънчушка, преди ново
залесяване с горскодървесни видове;
7. провеждане навреме на отгледни сечи и
недопускане на механични повреди по остава-
щите след сечта дървета и подраст, почистване
на сечищата и поддържане хигиена в гората;
8. провеждане своевременно на санитарни
сечи след проверка и съгласуване с лесозащит-
ната станция на план-извлеченията за тях;
9. обелване на иглолистните материали, до-
бивани през периода от 1 април до 30 септември,
ако престояват в гората повече от 30 дни след
сечта; добитите материали извън този период,
ако остават в гората, се обелват до 20 април;
10. извозване и преработване на буковите
строителни материали, сечени от 1 април до 30
септември, най-късно 1 месец след сечта, а от-
сечените в останалото време—в срок до 1 май;
11. поддържане на оптимални дивечови за-
паси, нормално полово и възрастово съотноше-
ние и провеждане на мероприятия за огранича-
ване на миграцията чрез подобряване на храни-
телната база и местообитанията на дивеча.
Чл. 40. (1) Карантинната дейност се осъщест-
вява от отдел фитосанитарен контрол при Наци-
оналната служба за растителна защита (НСРЗ).
Раздел II
Химична борба
Чл. 41. (1) Химичната борба е дейност, при
която за унищожаване или ограничаване на насе-
комни вредители, причинители на болести, гри-
зачи, дивеч и др. се използват химически вещес-
тва, наричани растителнозащитни препарати.
(2) В зависимост от химическия състав расти-
телнозащитните препарати биват неорганични
(съединения на мед, сяра, цинк и др.) и органични
(фосфороорганични съединения, карбамати, фе-
ноли, минерални масла, пиретроиди и др.).
(3) В зависимост от обекта на приложение
растителнозащитните препарати биват: инсек-
тициди, фунгициди, хербициди, арборициди,
нематоциди, бактерициди, родентициди и др.
(4) Според способността им да проникват и
въздействат на организмите пестицидите са
контактни, системни и фумиганти.
(5) Токсичността на пестицидите се определя
от способността им да нарушават жизнената дей-
ност на организмите или да причиняват тяхната
смърт. Доза, при която 50 % от опитните живот-
ни загиват, е позната като летална доза ЛД50.
(6) Според леталната доза препаратите се
разделят по отровност на:
1. много силно и силно отровни—I група—
до 100 мг/кг;
2. средно отровни—II група—до 1000 мг/кг;
3. слабо отровни—III група—над 1000 мг/кг.